text: [{"text_idx": "#000001", "text": "Erdog\u0306an sy\u0301tir svium og finnum Nato-limaskap"}, {"text_idx": "#000002", "text": "Turkiski forsetin kann als ikki go\u0301\u00f0taka at lond, sum stu\u00f0la yvirgangsfelagsskapum, gerast limir i\u0301 Nato"}, {"text_idx": "#000004", "text": "Um Finnland og Sv\u00f8ri\u0301ki skulu innlimast i\u0301 felagsskapin, skal vera full semja millum nu\u0301verandi Nato-londini."}, {"text_idx": "#000005", "text": "Erdog\u0306an hevur fyrr bo\u00f0a\u00f0 fra\u0301 si\u0301num illvilja til finskan og svenskan limaskap, og hevur i\u0301 hesum sambandi skuldsett londini fyri at verja yvirgangsfo\u0301lk."}, {"text_idx": "#000006", "text": "Turkiski forsetin sipar til kurdisku andst\u00f8\u00f0una og perso\u0301nar, i\u00f0 eru limir i\u0301 sonevndu Gu\u0308len-r\u00f8rsluni, sum turkiskir myndugleikar siga hava skipa\u00f0 fyri eini kvettroynd mo\u0301ti Erdog\u0306an i\u0301 2016, skrivar finska kringvarpi\u00f0, Yle."}, {"text_idx": "#000007", "text": "Turkaland hevur kravt, at Sv\u00f8ri\u0301ki og Finnlandi handar Turkalandi umlei\u00f0 30 perso\u0301nar, men uttan u\u0301rslit."}, {"text_idx": "#000008", "text": "- Hv\u00f8rki Finnland ella Sv\u00f8ri\u0301ki hava eina grei\u00f0a st\u00f8\u00f0u mo\u0301tvegis yvirgangsfelagsskapum. Hvussu kunnu vit so hava a\u0301lit a\u0301 teimum. Nato er ho\u0301ast alt ein trygdarfelagsskapur, seg\u00f0i Erdog\u0306an."}, {"text_idx": "#000010", "text": "Erdog\u0306an hevur fyrr sagt i\u0301 telefonsamr\u00f8\u00f0u vi\u00f0 finska forsetan Sauli Niinisto\u0308, at hann stu\u00f0lar finska ynskinum."}, {"text_idx": "#000011", "text": "Nato-a\u00f0alskrivarin, Jens Stoltenberg, seg\u00f0i eisini um vikuskifti\u00f0, at Turkaland hev\u00f0i bo\u00f0a\u00f0 fra\u0301, at landi\u00f0 ikki fo\u0301r at seta seg upp i\u0301mo\u0301ti svenskum og finskum limaskapi."}, {"text_idx": "#000012", "text": "Finska fors\u00e6tisra\u0301\u00f0kvinnan, Sanna Marin, seg\u00f0i i\u0301 samr\u00f8\u00f0u vi\u00f0 Yle seg undrast yvir turkisku ku\u0301vendingini."}, {"text_idx": "#000013", "text": "- Finnland hevur tryggja\u00f0 s\u00e6r, at Turkaland ikki fo\u0301r at seta meinbogar i\u0301 vegin mo\u0301ti finskum og svenskum limaskapi, seg\u00f0i Marin."}, {"text_idx": "#000014", "text": "Hon roknar ti\u0301 ikki vi\u00f0, at u\u0301ts\u00f8gnirnar fra\u0301 turkiska forsetanum er ta\u00f0 seinasta, i\u00f0 ver\u00f0ur sagt i\u0301 hesum spurningi."}, {"text_idx": "#000015", "text": "- Eg tru\u0301gvi, at hetta kann loysast vi\u00f0 samr\u00f8\u00f0um, seg\u00f0i Marin."}, {"text_idx": "#000017", "text": "Erdog\u0306an hinvegin hevur sagt, at ta\u00f0 ikki kemur upp a\u0301 tal, at Turkaland broytir st\u00f8\u00f0u."}, {"text_idx": "#000030", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}]